CELEX: 52011PC0905
Language: fi
Date: 2011-12-21
Title: Ehdotus EUROOPAN PARLAMENTIN JA NEUVOSTON PÄÄTÖS Euroopan jälleenrakennus- ja kehityspankin (EBRD) perustamisesta tehdyn sopimuksen muutoksista EBRD:n maantieteellisen toiminta-alueen laajentamiseksi eteläiselle ja itäiselle Välimerelle

|
			
		
		
		52011PC0905
		
			Ehdotus EUROOPAN PARLAMENTIN JA NEUVOSTON PÄÄTÖS Euroopan jälleenrakennus- ja kehityspankin (EBRD) perustamisesta tehdyn sopimuksen muutoksista EBRD:n maantieteellisen toiminta-alueen laajentamiseksi eteläiselle ja itäiselle Välimerelle /* KOM/2011/0905 lopullinen - 2011/0442 (COD) */
			
				
		
		
			
			   	PERUSTELUT
1.           EHDOTUKSEN TAUSTA
Johdanto
Euroopan
jälleenrakennus- ja kehityspankki (EBRD) perustettiin vuonna 1990. Sen
tarkoituksena oli tukea markkinatalouksien kehittymistä Keski-Euroopasta
Keski-Aasiaan saakka useiden kommunististen järjestelmien romahdettua.
Perustajajäseniä olivat Euroopan unioni yhdessä Euroopan investointipankin
(EIP) ja kaikkien tuolloisten EU:n jäsenvaltioiden kanssa. EBRD:n omistajina on
tätä nykyä 61 maata sekä EU ja EIP. EBRD tukee hankkeita 29 maassa. Lähinnä
kyse on yksityissektorin hankkeista, joille ei löydy riittävää
markkinarahoitusta. EBRD tukee yrittäjyyttä ja edistää siirtymää kohti avointa
ja demokraattista markkinataloutta. 
Vuoden 2011 tapahtumat Välimeren
kumppanimaissa edellyttävät EU:lta vankkaa politiikkaa. Komissio ja korkea
edustaja antoivat maaliskuussa yhteisen tiedonannon[1], jossa
todetaan EU:n tukevan aluetta poliittisesti ja taloudellisesti. Tähän sisältyi
mahdollisuus laajentaa EBRD:n toiminta-aluetta eteläisiin naapuruuspolitiikan
maihin ottaen huomioon, että pankilla on 20 vuoden kokemus avoimeen
markkinatalouteen siirtymisen tukemisesta. Eurooppa-neuvosto, joka kokoontui
24. ja 25. maaliskuuta 2011, hyväksyi tämän yhteisen tiedonannon sisällön
pääpiirteissään. Euroopan parlamentti totesi Euroopan naapuruuspolitiikan
eteläisen ulottuvuuden uudelleentarkastelusta 7. huhtikuuta 2011 antamassaan
päätöslauselmassa, että EBRD:n olisi muutettava perussääntöään, jotta myös se
osallistuisi rahoitustukimenetelmään. Deauvillessa toukokuussa 2011
kokoontuneet G8-johtajat kehottivat myös EBRD:tä laajentamaan maantieteellistä
toiminta-aluettaan, jotta sen kokemus saataisiin hyödynnettyä, kun tuetaan
eteläisten ja itäisten Välimeren maiden siirtymistä noudattamaan
monipuoluedemokratian, moniarvoisuuden ja markkinatalouden periaatteita. 
Tilanteiden muututtua nopeasti EBRD:n
hallintoneuvoston jäsenet kehottivat EBRD:tä tutkimaan mahdollisuutta laajentaa
sen toiminta-alueen maantieteellistä ulottuvuutta aluetasolla.
Hallintoneuvoston jäsenet vahvistivat tähän työhön vaikuttavat tekijät
vuosikokouksessaan toukokuussa 2011. EBRD:n johtokunta esitti hallintoneuvoston
jäsenille raportin EBRD:n toimintojen maantieteellisestä laajentamisesta
Välimeren eteläiselle ja itäiselle alueelle. Raportti sisälsi seuraavat kaksi
päätöslauselmaehdotusta: 
a)           päätöslauselma 137, jossa ehdotetaan
pankin perustamisesta tehdyn sopimuksen 1 artiklan muuttamista siten, että
EBRD:n toiminta-aluetta laajennetaan eteläiselle ja itäiselle Välimerelle, ja 
b)           päätöslauselma 138, jossa ehdotetaan
pankin perustamisesta tehdyn sopimuksen 18 artiklan muuttamista siten, että
erityisrahastojen käyttö mahdollistetaan mahdollisissa lainansaajavaltioissa.
EBRD:n sopeutettu lähestymistapa uudella alueella
Kahden artiklan muuttamiseen tähtäävillä
päätöslauselmaehdotuksilla pyrittiin mahdollistamaan EBRD:n toiminnan
aloittaminen Välimeren eteläisellä ja itäisellä alueella kolmessa vaiheessa
seuraavasti: 
–                        
Ensimmäisessä vaiheessa sen jälkeen, kun
kansainvälinen yhteisö on pyytänyt toimintojen pikaista aloitusta Välimeren
alueella, EBRD käyttää yhteistyörahastoja keskittyen tekniseen yhteistyöhön ja
hankkeiden valmisteluun.
–                        
Toisessa vaiheessa EBRD siirtää omia varojaan
erityisrahastoihin, joilla voidaan toteuttaa kaikkia EBRD:n sijoitustoimintoja
Välimeren eteläisellä ja itäisellä alueella. Tämä vaihe käynnistyy, kun
riittävän moni EBRD:n jäsen on ratifioinut pankin perustamisesta tehdyn
sopimuksen 18 artiklan muutokset pankin perustamisesta tehdyn sopimuksen 56
artiklan mukaisesti.
–                        
Viimeisessä vaiheessa eteläisistä ja itäisistä
Välimeren maista tulee täysimääräisiä kohdemaita. Tämä vaihe käynnistyy,
kun EBRD:n jäsenet ovat ratifioineet pankin perustamisesta tehdyn sopimuksen 1
artiklan muutokset pankin perustamisesta tehdyn sopimuksen 56 artiklan
mukaisesti.
Pankin perustamisesta tehdyn sopimuksen 1 artiklan mukaan pankin
toiminta-alueeseen kuuluvat nykyisellään Keski- ja Itä-Euroopan maat sekä
Mongolia. Koska mahdolliset uudet lainansaajavaltiot sijaitsevat tämän alueen
ulkopuolella, pankin perustamisesta tehdyn sopimuksen 1 artiklaa on muutettava,
ennen kuin EBRD voi toteuttaa siellä toimintoja täysimääräisesti tavanomaisilla
varoillaan. Muutoksen teksti on tämän lainsäädäntöehdotuksen liitteenä. Pankin
perustamisesta tehdyn sopimuksen 1 artiklaa on muutettava, jotta pankin
toimintojen soveltamisala voidaan laajentaa eteläisiin ja itäisiin Välimeren
jäsenmaihin, ja on säädettävä, että jäsenestä voi tulla lainansaajavaltio, jos
kaksi kolmasosaa hallintoneuvoston jäsenistä hyväksyy tämän määräenemmistöllä,
joka on vähintään 75 prosenttia jäsenten koko äänivallasta.
EBRD:n johtokunnan
raportin mukaan eteläinen ja itäinen Välimeren alue kattaa ne Välimereen
rajoittuvat maat, joita pidetään EU:n eteläisinä naapuruuspolitiikan maina,
sekä Jordanian, joka liittyy tähän alueeseen tiiviisti. Egypti ja Marokko ovat
jo EBRD:n jäseniä. EBRD:n hallintoneuvosto hyväksyi Tunisian jäsenyyden
syyskuussa 2011 ja Jordanian jäsenyyden marraskuussa 2011[2].
Ennen kuin pankin
perustamisesta tehdyn sopimuksen 1 artiklan muutos tulee voimaan, pankin
perustamisesta tehdyn sopimuksen 18 artiklan ehdotettu muutos mahdollistaisi
sen, että EBRD voisi aloittaa toimintansa eteläisellä ja itäisellä Välimerellä
aikaisemmin rahoittamalla erityisrahastovaroista toimintoja laajennetun alueen
valituissa jäsenmaissa. 
Pankin
perustamisesta tehdyn sopimuksen 18 artiklaa on muutettava, jotta EBRD:n
mahdollisissa lainansaajavaltioissa voidaan käyttää erityisrahastoja, ja on
säädettävä, että EBRD:n jäsen voidaan nimetä mahdolliseksi
lainansaajavaltioksi, jos hallintoneuvoston jäsenet hyväksyvät tämän kahden
kolmasosan määräenemmistöllä, joka on vähintään 75 prosenttia jäsenten koko
äänivallasta. Tämän lisäksi olisi päätettävä, kuinka pitkän aikaa jäsen, jonka
hallintoneuvosto on päättänyt olevan mahdollinen lainansaajavaltio, voi saada
kyseisten erityisrahastojen varoja. 
EU:ta edustava EBRD:n hallintoneuvoston jäsen ja kaikki EU:n
jäsenvaltioita edustavat hallintoneuvoston jäsenet äänestivät 30. syyskuuta
2011 pidetyssä hallintoneuvoston kokouksessa päätöslauselmien 137 ja 138
puolesta ja hyväksyivät pankin perustamisesta tehdyn sopimuksen 1 ja 18
artiklan tarvittavat muutokset. Pankin perustamisesta tehdyn sopimuksen 56
artiklan mukaan EBRD:n jäsenten on tämän jälkeen hyväksyttävä muutokset. Tätä
varten tarvitaan Euroopan parlamentin ja neuvoston päätös, jotta nämä muutokset
voivat tulla voimaan ja EBRD voi toimia näissä eteläisissä ja itäisissä
Välimeren maissa ja jotta lainansaajavaltioissa ja mahdollisissa
lainansaajavaltioissa voidaan käyttää erityisrahastoja.
Muutokset tulevat voimaan seitsemän päivää sen jälkeen, kun EBRD on
virallisesti ilmoittanut, että muutosten hyväksymisedellytykset ovat täyttyneet
pankin perustamisesta tehdyn sopimuksen 56 artiklan mukaisesti. 
2.           INTRESSITAHOJEN KUULEMINEN JA
VAIKUTUSTEN ARVIOINTI
Kansainvälinen yhteisö, jäsenvaltiot, komissio
ja muut EU:n toimielimet mukaan luettuina, on pyytänyt EBRD:tä osallistumaan
eteläisen ja itäisen Välimeren alueen poliittisista tapahtumista johtuviin
talouden tukitoimiin, koska sillä on kokemusta kommunismin romahdusta
seuranneesta talouden siirtymävaiheesta Keski- ja Itä-Euroopan maissa ja
Keski-Aasiassa.
EU ja G8-maat ovat myös kannustaneet EBRD:tä
tukemaan toimia tällä alueella ja lupautuneet valmistelemaan pankin kanssa
”kohdennettua siirtymävälinettä”, jonka avulla pankin toiminta laajennetulla
alueella saataisiin käynnistettyä mahdollisimman nopeasti.
EBRD:n hallintoneuvosto huomioi laajennetulla
alueella tapahtuneet historialliset ja dynaamiset muutokset ja totesi, että
näitä kyseisen alueen maita, jotka pyrkivät määrätietoisesti kohti uutta ja
demokraattista järjestelmää, on tuettava nopeasti. Pankin perustamisesta
tehtyyn sopimukseen tehtävät muutokset ovat osoitus siitä, että EBRD:n on
tarpeen laajentaa toimintaansa eteläisiin ja itäisiin Välimeren alueen maihin
tukemalla tehokkaasti poliittisia ja taloudellisia muutoksia tällä alueella.
EBRD:n osakkeenomistajat (joihin kuuluvat kaikki EU:n jäsenvaltiot, EIP ja
komissio EU:n edustajana) olivat prosessissa aktiivisesti mukana.
EBRD on arvioinut,
miten sen toiminnan laajentaminen uusille kohdealueille vaikuttaisi sen oman
pääoman riittävyyteen. Näiden perustelujen 1 jaksossa määriteltyjen kahden
ensimmäisen vaiheen aikana EBRD:n toiminta toteutetaan kohdentamalla osa pankin
nettotuloista. Ensimmäisessä vaiheessa EBRD kohdentaa 20 miljoonaa euroa
yhteistyörahastoihin, ja myöhemmin EBRD:n odotetaan kohdentavan vielä 1
miljardi euroa toisessa vaiheessa perustettavaan erityisrahastoon. Arvioinnin
mukaan EBRD täyttää ilman ylimääräisiä pääoman lisäyksiä sen nykyisellä
rahoitusriskin ja taloudellisen pääoman tasolla lakisääteiset ja taloudellista
pääomaa koskevat vaatimukset pääomavarojen tarkistuksessa, joka kattaa vuodet
2011–2015. EBRD on myös vahvistanut, ettei laajennus vaikuttaisi sen toimintaan
nykyisissä kohdemaissa. 
Pankki lähestyy
useita avunantajia saadakseen täydennystä sekä yhteistyö- että
erityisrahastoihin. Yhteistyörahastojen kokonaismäärä on tarkoitus nostaa 100
miljoonaan euroon. Varoja saadaan todennäköisesti sekä nykyisiltä avunantajilta
(joihin kuuluu myös EU naapuruuspolitiikan investointivälineen välityksellä)
että mahdollisesti muilta kuin perinteisiltä tahoilta esimerkiksi arabimaista.
Erityisrahastoihin maksettavia avunantajaosuuksia ei vielä olla vahvistamassa.
Ennen kuin EBRD aloittaa toimintaa yhdessäkään uusista potentiaalisista
kohdemaista, se tekee yksityiskohtaisen teknisen arvion kyseisen maan
taloudellisista ja poliittisista olosuhteista. Tähän sisältyy myös arvio maan
sitoutumisesta pankin perustamisesta tehdyn sopimuksen 1 artiklan mukaisiin
monipuoluedemokratian, moniarvoisuuden ja markkinatalouden periaatteisiin,
arvio siirtymään liittyvistä puutteellisuuksista ja muiden kansainvälisten
rahoituslaitosten toimista kyseisessä maassa, sekä painopistealueista, joilla
EBRD voisi parhaiten hyödyntää ainutkertaista tietämystään ja osaamistaan.
Näitä arvioita valmistellessaan EBRD ottaa täysimääräisesti huomioon EU:n ja
laajemman kansainvälisen yhteisön näkökannat. 
Arviot ovat hiljattain tehty Egyptistä,
Tunisiasta, Marokosta ja Jordaniasta. Niitä päivitetään EBRD:n toiminnan
kussakin vaiheessa, ja vaatimukset tiukkenevat asteittain. Lisäksi EBRD on
sitoutunut seuraamaan kunkin maan taloudellista ja poliittista kehitystä
tiiviisti, jotta EBRD:n toiminta voidaan sopeuttaa kehityksen suunnan ja
vauhdin mukaan ja varmistaa samalla, että EU:n ja laajemman kansainvälisen
yhteisön näkökannat otetaan täysimääräisesti huomioon.
3.           EHDOTUKSEEN LIITTYVÄT OIKEUDELLISET
NÄKÖKOHDAT
Ehdotettu päätös koskee EBRD:n toiminta-alueen
maantieteellistä laajentamista eteläisen ja itäisen Välimeren alueen
sisällyttämiseksi kohdealueisiin. Euroopan unionin toiminnasta tehdyn
sopimuksen 212 artiklassa vahvistetaan sopimuksen voimaantulon jälkeen
oikeusperusta, jolla EU voi harjoittaa taloudellista, teknistä ja
rahoitusyhteistyötä, erityisesti kolmansien maiden avustamiseksi. mainittua
artiklaa ehdotetaan tämän lainsäädäntöehdotuksen oikeusperustaksi. 
4.           TALOUSARVIOVAIKUTUKSET 
Tällä ehdotuksella ei sen luonteen vuoksi ole
välitöntä vaikutusta unionin talousarvioon.
5.           EHDOTUKSEN YKSITYISKOHTAINEN SELITYS 
1 artikla 
Tällä artiklalla EU hyväksyy pankin
perustamisesta tehdyn sopimuksen 1 ja 18 artiklan muutokset, joilla EBRD:n
toiminta-alue laajennetaan eteläisen ja itäisen Välimeren maihin. 
2 artikla
Tämän artiklan nojalla EU:ta edustava EBRD:n
hallintoneuvoston jäsen voi virallisesti toimittaa pankille edellä mainittujen
muutosten hyväksymiskirjan. 
2011/0442 (COD)
Ehdotus
EUROOPAN PARLAMENTIN JA NEUVOSTON PÄÄTÖS
Euroopan jälleenrakennus- ja kehityspankin
(EBRD) perustamisesta tehdyn sopimuksen muutoksista EBRD:n maantieteellisen
toiminta-alueen laajentamiseksi eteläiselle ja itäiselle Välimerelle
EUROOPAN PARLAMENTTI JA NEUVOSTO,
jotka
ottavat huomioon Euroopan unionin toiminnasta
tehdyn sopimuksen ja erityisesti sen 212 artiklan,
ottavat huomioon Euroopan komission
ehdotuksen,
sen jälkeen kun esitys
lainsäätämisjärjestyksessä hyväksyttäväksi säädökseksi on toimitettu
kansallisille parlamenteille,
noudattavat tavallista
lainsäätämisjärjestystä,
sekä katsovat seuraavaa:
(1)              
Komissio ja korkea edustaja antoivat eteläisen ja
itäisen Välimeren alueen vuoden 2011 tapahtumien seurauksena maaliskuussa
yhteisen tiedonannon[3],
jossa todetaan EU:n tukevan aluetta poliittisesti ja taloudellisesti. Tähän
sisältyi mahdollisuus laajentaa EBRD:n toiminta-aluetta pankin 20-vuotinen
kokemus huomioon ottaen eteläisiin naapuruuspolitiikan maihin.
Eurooppa-neuvosto, joka kokoontui 24 ja 25 päivänä maaliskuuta 2011, hyväksyi
tämän yhteisen tiedonannon sisällön pääpiirteissään. Euroopan parlamentti
totesi Euroopan naapuruuspolitiikan eteläisen ulottuvuuden
uudelleentarkastelusta 7 päivänä huhtikuuta 2011 antamassaan päätöslauselmassa,
että EBRD:n olisi muutettava perussääntöään, jotta myös se osallistuisi
rahoitustukimenetelmään.
(2)              
G8-johtajat käynnistivät toukokuussa 2011
Deauvillen kumppanuuden, jolla autetaan eteläisiä ja itäisiä Välimeren maita
siirtymään kohti avoimia, demokraattisia ja suvaitsevaisia yhteiskuntia, ja
kehottivat EBRD:tä laajentamaan maantieteellistä soveltamisalaansa, jotta sen
kokemus saataisiin hyödynnettyä, kun tuetaan näiden maiden siirtymistä
noudattamaan monipuoluedemokratian, moniarvoisuuden ja markkinatalouden
periaatteita.
(3)              
EBRD:n hallintoneuvosto hyväksyi 30 päivänä
syyskuuta 2011 äänestyksellä päätöslauselmat 137 ja 138 EBRD:n perustamisesta
tehtyyn sopimukseen tarvittavista muutoksista, jotta EBRD:n toiminta-alue
voitaisiin laajentaa Välimeren eteläiselle ja itäiselle alueelle. Kaikki EU:n
jäsenet EBRD:n hallintoneuvostossa äänestivät muutosten puolesta, Euroopan
unionia edustava hallintoneuvoston jäsen mukaan luettuna.
(4)              
EBRD:n perustamisesta tehdyn sopimuksen 56 artiklan
mukaan EBRD:n on kysyttävä kaikilta jäseniltään, hyväksyvätkö ne nämä
muutokset. Tämä hyväksyntä olisi annettava EU:n puolesta.
(5)              
EBRD:tä olisi eteläisellä ja itäisellä Välimeren
alueella toimiessaan kannustettava jatkamaan tiivistä yhteyttä EU:hun ja
kehittämään tiivistä yhteistyötä EIP:n sekä muiden eurooppalaisten ja
kansainvälisten julkisten rahoituslaitosten kanssa,
OVAT HYVÄKSYNEET TÄMÄN PÄÄTÖKSEN: 
1 artikla
Hyväksytään Euroopan unionin puolesta EBRD:n perustamisesta tehdyn
sopimuksen 1 ja 18 artiklan muutokset, jotka ovat tämän päätöksen liitteenä.
2 artikla
Euroopan unionia edustava EBRD:n
hallintoneuvoston jäsen toimittaa EBRD:lle muutosten hyväksymistä koskevan
julistuksen Euroopan unionin puolesta.
3 artikla
Tämä päätös
tulee voimaan kolmantena päivänä sen jälkeen, kun se on julkaistu Euroopan
unionin virallisessa lehdessä.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
LIITE: Euroopan jälleenrakennus- ja
kehityspankin perustamisesta tehdyn sopimuksen muutokset
Korvataan pankin
perustamisesta tehdyn sopimuksen 1 artikla seuraavasti: 
”1 artikla
TARKOITUS
Taloudellisen kasvun ja
jälleenrakennustoiminnan tukemiseksi pankki pyrkii huolehtimaan avoimeen
markkinatalouteen siirtymisestä sekä edistämään yksityistä aloitteellisuutta ja
yrittäjätoimintaa niissä Keski- ja Itä-Euroopan valtioissa, jotka sitoutuvat
noudattamaan monipuoluedemokratian, moniarvoisuuden ja markkinatalouden
periaatteita ja soveltavat niitä. Tiettyjen edellytysten täyttyessä pankin
pyrkimyksiä voidaan toteuttaa myös Mongoliassa sekä eteläisissä ja itäisissä
Välimeren jäsenmaissa pankin määrittelemällä tavalla, jos kaksi kolmasosaa
hallintoneuvoston jäsenistä hyväksyy tämän määräenemmistöllä, joka on vähintään
kolme neljäsosaa jäsenten koko äänivallasta. Tämän mukaisesti kaikilla
tässä sopimuksessa ja sen liitteissä olevilla viittauksilla ”Keski- ja
Itä-Euroopan valtioihin”, ”lainansaajavaltioon (tai -valtioihin)” tai
”vastaanottajajäsenmaahan (tai -maihin)” tarkoitetaan myös Mongoliaa ja kaikkia
tällaisia eteläisiä ja itäisiä Välimeren maita.".
Korvataan pankin perustamisesta tehdyn sopimuksen 18 artikla
seuraavasti: 
”18 artikla
ERITYISRAHASTOT
1. i) Pankki voi suostua hallinnoimaan erityisrahastoja, joiden
tarkoituksena on palvella pankin tavoitteita ja jotka liittyvät pankin
toimialaan sen lainansaajavaltioissa ja mahdollisissa lainansaajavaltioissa.
Kaikkien tällaisten erityisrahastojen hallinnoinnista aiheutuvat kustannukset
maksetaan kokonaisuudessaan kyseisestä erityisrahastosta.
ii) Hallintoneuvosto voi i alakohdan soveltamiseksi päättää sellaisen
jäsenen pyynnöstä, joka ei ole lainansaajavaltio, että kyseinen jäsen on mahdollinen
lainansaajavaltio soveltuvaksi katsotun rajoitetun ajan ja soveltuviksi
katsotuin edellytyksin. Tällainen päätös tehdään, jos kaksi kolmasosaa
hallintoneuvoston jäsenistä puoltaa sitä määräenemmistöllä, joka on vähintään
kolme neljäsosaa jäsenten koko äänivallasta.
iii) Päätös jäsenen hyväksymisestä mahdolliseksi lainansaajavaltioksi
voidaan tehdä vain siinä tapauksessa, että kyseinen jäsen täyttää
lainansaajavaltioksi hyväksymiselle asetetut vaatimukset. Nämä
vaatimukset vahvistetaan tämän sopimuksen 1 artiklassa sellaisena kuin se on
voimassa kyseisen päätöksen tekohetkellä tai silloin kun muutos, jonka
hallintoneuvosto on jo hyväksynyt tällaisen päätöksen tekohetkellä, tulee
voimaan.
iv) Jos mahdollisesta lainansaajavaltiosta ei ole tullut lainansaajavaltiota
ii alakohdassa tarkoitetun ajan kuluessa, pankki keskeyttää välittömästi kaikki
erityistoimet kyseisessä maassa, lukuun ottamatta toimia, jotka ovat
välttämättömiä erityisrahaston varojen käyttämisen, turvaamisen ja
säilyttämisen sekä niihin liittyvien velvoitteiden hoitamisen kannalta.
2. Pankin hyväksymiä erityisrahastoja voidaan käyttää sen
lainansaajavaltioissa ja mahdollisissa lainansaajavaltioissa millä tahansa
tavalla ja millä tahansa ehdoilla ja edellytyksillä, jotka vastaavat pankin
tavoitteita ja tehtäviä, tämän sopimuksen muita soveltuvia määräyksiä ja
sopimusta tai sopimuksia, jotka koskevat tällaisia rahastoja.
3. Pankki vahvistaa kunkin erityisrahaston perustamisen, hallinnoinnin
ja käytön edellyttämät säännöt ja säännökset. Näiden sääntöjen ja säännösten on
oltava tämän sopimuksen määräysten mukaisia, lukuun ottamatta määräyksiä, joita
nimenomaisesti sovelletaan ainoastaan pankin varsinaiseen toimintaan.".
SÄÄDÖSEHDOTUKSEEN LIITTYVÄ
RAHOITUSSELVITYS

1.                      
PERUSTIEDOT EHDOTUKSESTA/ALOITTEESTA 
1.1.                
Ehdotuksen/aloitteen nimi 

Ehdotus
Euroopan parlamentin ja neuvoston päätökseksi Euroopan jälleenrakennus- ja
kehityspankin (EBRD) perustamisesta tehdyn sopimuksen muutoksista EBRD:n
maantieteellisen toiminta-alueen laajentamiseksi eteläiselle ja itäiselle
Välimerelle.

1.2.                
Toimintalohko(t) toimintoperusteisessa johtamis- ja
budjetointijärjestelmässä (ABM/ABB)[4]

Osasto
01 – Talous- ja rahoitusasiat

1.3.                
Ehdotuksen/aloitteen luonne 

¨ Ehdotus/aloite
liittyy uuteen toimeen. 
¨ Ehdotus/aloite
liittyy uuteen toimeen, joka perustuu pilottihankkeeseen tai
valmistelutoimeen[5].

ý Ehdotus/aloite liittyy käynnissä olevan
toimen jatkamiseen. 
¨ Ehdotus/aloite
liittyy toimeen, joka on suunnattu uudelleen. 

1.4.                
Tavoitteet
1.4.1.          
Komission monivuotinen strateginen tavoite
(monivuotiset strategiset tavoitteet), jonka (joiden) saavuttamista
ehdotus/aloite tukee 

Tavoite ”Hyvinvoinnin edistäminen EU:n rajojen
ulkopuolella”

1.4.2.          
Erityistavoite (erityistavoitteet) sekä toiminto
(toiminnot) toimintoperusteisessa johtamis- ja budjetointijärjestelmässä 

Erityistavoite nro 2
”Kehittää EU:n profiilia,
ulkoista edustusta ja yhteyksiä EIP:n ja EBRD:n, muiden kansainvälisten
rahoituslaitosten sekä asianomaisten taloudellisten foorumien kanssa
tavoitteena lähentää näiden strategioita ja toimia sekä EU:n ulkoisia
painopisteitä yhä enenevässä määrin toisiinsa”.
Toiminto toimintoperusteisessa johtamis- ja budjetointijärjestelmässä
Osasto
01.03 – Kansainväliset talous- ja rahoitusasiat

1.4.3.          
Odotettavissa olevat tulokset ja vaikutukset

Euroopan
jälleenrakennus- ja kehityspankin perustamisesta tehdyn sopimuksen 1 ja 18
artiklan muutosten päätavoitteena on laajentaa EBRD:n toiminta-aluetta
eteläisellä ja itäisellä Välimeren alueella ja mahdollistaa EBRD:n varhaisempi
mukaantulo uusissa kohdemaissa erityisrahaston avulla kunnes pankin
perustamisesta tehdyn sopimuksen 1 artikla tulee voimaan. 

1.4.4.          
Tulos- ja vaikutusindikaattorit 

Tavoitteiden
saavuttamista mitataan EBRD:n omalla raportoinnilla eteläisellä ja itäisellä
Välimeren alueella toteutettavista rahoitustoimista.

1.5.                
Ehdotuksen/aloitteen perustelut 
1.5.1.          
Tarpeet, joihin ehdotuksella/aloitteella vastataan
lyhyellä tai pitkällä aikavälillä

Hallintoneuvosto
hyväksyi 30. syyskuuta 2011 pankin perustamisesta tehdyn sopimuksen 1 ja 18
artiklan muutoksia koskevat päätöslauselmat 137 ja 138. Kaikki EU:n jäsenet
hallintoneuvostossa puolsivat niitä. 
EBRD:n
hallintoneuvoston jäsenten hyväksymille päätöslauselmille on pankin
perustamisesta tehdyn sopimuksen 56 artiklan mukaan saatava EBRD:n jäsenten
hyväksyntä, myös Euroopan unionin hyväksyntä. Kunkin EBRD:n jäsenen on
talletettava pankille hyväksymiskirja, jonka mukaan jäsen hyväksyy pankin
perustamisesta tehdyn sopimuksen 1 ja 18 artiklan muutokset. Jotta EU voi
virallisesti ilmoittaa hyväksyvänsä nämä muutokset, tarvitaan Euroopan parlamentin
ja neuvoston päätös.

1.5.2.          
EU:n osallistumisesta saatava lisäarvo

Kuten
perusteluissa todetaan, EU:n jäsenvaltiot ja EU:n toimielimet kannattavat
EBRD:n toiminnan laajentamista eteläisen ja itäisen Välimeren alueelle. EU on
EBRD:n jäsen. 

1.5.3.          
Vastaavista toimista saadut kokemukset

EBRD
on saanut nykyisistä kohdemaistaan ainutlaatuista kokemusta julkisen ja
rahoitussektorin uudistusten tukemisesta, pienten ja keskisuurten yritysten
toiminnan edistämisestä sekä valtionyritysten yksityistämisestä. Eteläisissä ja
itäisissä Välimeren maissa on samanlaisia talouden nykyaikaistamiseen, kasvuun
ja työpaikkojen luomiseen liittyviä haasteita kuin Keski- ja Itä-Euroopan
mailla oli kommunismin romahtamisen jälkeen. Infrastruktuureihin ja
yksityissektorille tarvitaan kipeästi investointeja, ja EBRD voi hyödyntää
asiantuntemustaan näillä ja muilla aloilla taloudellisten hyötyjen
aikaansaamiseksi tällä uudella kohdealueella. 

1.5.4.          
Yhteensopivuus muiden kyseeseen tulevien välineiden
kanssa ja mahdolliset synergiaedut

Komissio
edistää järjestelmällisesti läheistä yhteistyötä ja yhteisiä aloitteita EBRD:n,
EIP:n ja muiden kansainvälisten rahoituslaitosten kanssa, sillä yhä enenevässä
määrin tarvitaan tehokasta avunantajien / kansainvälisten rahoituslaitosten
yhtenäistä toimintaa elpymisen tukemiseksi hauraassa talousympäristössä, jossa
julkinen talous kohtaa rajoitteita. Tiivis yhteistyö EBRD:n kanssa myös tukee
EU:n tavoitteiden saavuttamista taloudellisten ulkosuhteiden alalla. 
Tätä
taustaa vasten komissio eritoten tukee EIP:n ja EBRD:n kanssa tekemäänsä
yhteistyötä kolmikantaisen (EU-EIP-EBRD) yhteistyöpöytäkirjan avulla sekä
välineillä, joissa yhdistyvät avustus ja laina, kuten Länsi-Balkanin
investointikehys ja naapuruuspolitiikan investointiväline. Komissio, EIP ja
EBRD laajentavat kolmikantaisen yhteistyöpöytäkirjan kattamaan eteläisen ja
itäisen Välimeren alueen. Yhteistyötä komission ja EBRD:n välillä sekä EBRD:n,
EIP:n ja muiden kahden- ja monenvälisten rahoituslaitosten välillä jatketaan
eteläisen ja itäisen Välimeren alueella. Kuten EBRD:n nykyiselläkin
kohdealueella, EBRD:n toimintaa eteläisellä ja itäisellä Välimeren alueella
voidaan tukea naapuruuspolitiikan investointivälineestä. 

1.6.                
Toiminnan ja sen rahoitusvaikutusten kesto 

¨ Ehdotuksen/aloitteen mukaisen toiminnan kesto
on rajattu. 
–     
¨  Ehdotuksen/aloitteen mukainen toiminta alkaa [PP/KK]VVVV ja päättyy
[PP/KK]VVVV. 
–     
¨  Rahoitusvaikutukset alkavat vuonna VVVV ja päättyvät vuonna VVVV. 
ý Ehdotuksen/aloitteen mukaisen toiminnan kestoa
ei ole rajattu.

1.7.                
Hallinnointitapa (hallinnointitavat)[6] 

ý      Komissio hallinnoi suoraan keskitetysti 
¨      välillinen keskitetty hallinnointi, jossa
täytäntöönpanotehtäviä on siirretty
–     
¨  toimeenpanovirastoille 
–     
¨  yhteisöjen perustamille elimille[7] 
–     
¨  kansallisille julkisoikeudellisille elimille tai julkisen palvelun
tehtäviä hoitaville elimille 
–     
¨  henkilöille, joille on annettu tehtäväksi toteuttaa Euroopan
unionista tehdyn sopimuksen V osaston mukaisia erityistoimia ja jotka nimetään
varainhoitoasetuksen 49 artiklan mukaisessa perussäädöksessä 
¨ Hallinnointi yhteistyössä jäsenvaltioiden kanssa 
¨ Hajautettu hallinnointi yhteistyössä kolmansien maiden kanssa 
¨ Hallinnointi yhteistyössä kansainvälisten järjestöjen kanssa 
Huomautukset: 
Ei ole.

2.                      
HALLINNOINTI 
2.1.                
Seuranta- ja raportointisäännöt 

EBRD:n
rahoitustoimia hallinnoidaan EBRD:n omien sääntöjen ja menettelyjen mukaisesti,
mukaan lukien asianmukaiset tilintarkastus-, valvonta- ja seurantamenettelyt.
Kuten pankin perustamisesta tehdyssä sopimuksessa määrätään, EBRD:n
tilintarkastuskomitea, joka saa tukea ulkoisilta tilintarkastajilta, avustaa
EBRD:n johtokuntaa ja vastaa EBRD:n toimien ja tilien säännönmukaisuuden
tarkastamisesta. EU:lla, jota komissio edustaa, on johtokunnassa oma jäsen.
Johtokunta esittää kunkin varainhoitovuoden tarkastetut tilit hallintoneuvoston
hyväksyttäviksi vuosikokouksessa ja hyväksyy EBRD:n talousarvion.
Hallintoneuvosto hyväksyy pankin taseen ja tuloslaskelman, kun se on ensin
tarkastellut tilintarkastuskertomusta. 
Lisäksi
johtokunta laatii toimintasuunnitelmat ja tekee lainoja, takuita,
pääomasijoituksia, pankin lainanottoa, teknisen avun antamista ja pankin muita
toimintoja koskevat päätökset hallintoneuvoston antamien yleisten
suuntalinjojen mukaisesti.
Johtokunta
on lisäksi perustanut avukseen kolme komiteaa, jotka ovat edellä mainittu
tilintarkastuskomitea, budjetti- ja hallintoasiain komitea sekä rahoitus- ja
toimintapolitiikan komitea. EU:ta edustava johtokunnan jäsen (tai hänen
varajäsenensä) käyvät kaikkien näiden komiteoiden kokouksissa.
Unionia
EBRD:n hallintoneuvostossa edustava jäsen raportoi Euroopan parlamentille
vuosittain EBRD:hen liittyvistä asioista Euroopan jälleenrakennus- ja
kehityspankin (EBRD) pääoman korottamisesta tehdyn päätöksen seurauksena
Euroopan unionin kyseisestä pääomasta merkitsemistä uusista osakkeista tehdyn
Euroopan parlamentin ja neuvoston päätöksen N:o 1219/2011/EU mukaisesti.

2.2.                
Hallinnointi- ja valvontajärjestelmä
2.2.1.          
Todetut riskit 

Tästä
päätöksestä EU:lle aiheutuva riski liittyy EBRD:hen osallistumiseen.

2.2.2.          
Valvontamenetelmä(t) 

EBRD:n
toiminta eteläisellä ja itäisellä alueella tapahtuu EBRD:n tavanomaisen
työjärjestyksen ja hyvän pankkitavan mukaisesti. Ks. myös 2.1.

2.3.                
Toimenpiteet petosten ja sääntöjenvastaisuuksien
ehkäisemiseksi 

EBRD:hen
on perustettu riippumaton valvontatoimisto (Office of the Chief Compliance
Officer, OCCO), jonka johdossa on valvonnan päävastaava (Chief Compliance
Officer, CCO). Hän raportoi suoraan pääjohtajalle ja vuosittain, tai tarpeen
mukaan, tilintarkastuskomitealle. Valvontatoimiston tehtävänä on edistää hyvää
hallintoa ja varmistaa, että kaikissa EBRD:n toimissa noudatetaan tiukimpia
rehellisyysvaatimuksia kansainvälisen parhaan käytännön mukaisesti.
Valvontatoimiston vastuulla on seuraavanlaisten seikkojen käsitteleminen:
toiminnan asianmukaisuutta koskevat taustaselvitykset (integrity due
diligence), luottamuksellisuus, eturistiriidat, hyvä hallintotapa (corporate
governance), vastuuvelvollisuus, etiikka, rahanpesu, terrorismin rahoituksen
torjunta sekä petollisten ja korruptoituneiden käytänteiden ehkäiseminen.
Valvontatoimisto vastaa petoksia, korruptiota ja virheellisiä menettelyjä
koskevien syytösten tutkinnasta. Tarpeen mukaan se myös kouluttaa ja neuvoo
EBRD:n henkilöstön jäseniä, jotka nimitetään sellaisten yritysten johtokuntaan,
joissa EBRD:llä on oman pääoman ehtoinen osuus. Taloudellista asemaa ja
toiminnan asianmukaisuutta koskevat taustaselvitykset (financial due diligence,
integrity due diligence) on sisällytetty pankin tavanomaisiin menettelyihin,
kun se hyväksyy uutta liiketoimintaa ja seuraa nykyisiä liiketoimia. EBRD
julkaisee valvontatoimiston laatiman korruption vastaisen raportin
verkkosivuillaan. 
Valvontatoimistolla
on myös erityinen vastuu EBRD:n vastuuvelvollisuusmekanismista eli nykyisestä
riippumattomasta valitusmekanismista (Independent Recourse Mechanism), joka
pian korvataan hankkeita koskevalla valitusmekanismilla (Project Complaint
Mechanism). Uudessa mekanismissa arvioidaan ja tarkastellaan valituksia, joita
tehdään EBRD:n rahoittamista hankkeista, ja tehdään tarvittaessa päätös siitä,
noudattiko EBRD asianomaista toimintapolitiikkaansa, kun se hyväksyi tietyn
hankkeen.

3.                      
EHDOTUKSEN/ALOITTEEN ARVIOIDUT RAHOITUSVAIKUTUKSET 
3.1.                
Kyseeseen tulevat monivuotisen rahoituskehyksen
otsakkeet ja menopuolen budjettikohdat 

·      Talousarviossa jo olevat budjettikohdat 
Monivuotisen rahoituskehyksen otsakkeiden ja
budjettikohtien mukaisessa järjestyksessä.
 Moniv. rahoitus-kehyksen otsake || Budjettikohta || Menolaji || Rahoitusosuudet 
 Numero [Nimi …..…...….] || JM/EI-JM ([8]) || EFTA-mailta[9] || ehdokas-mailta[10] || kolman-silta mailta || varainhoito-asetuksen 18 artiklan 1 kohdan aa alakohdassa tarkoitetut rahoitusosuudet 
 4 || - || - || EI || EI || EI || EI 

3.2.                
Arvioidut vaikutukset menoihin 
3.2.1.          
Yhteenveto arvioiduista vaikutuksista menoihin 

EU:n antamaan hyväksyntään EBRD:n toiminnan
laajentamisesta eteläisen ja itäisen Välimeren alueelle ei tarvita
toimintamenoja.
 Monivuotisen rahoituskehyksen otsake: || 5 || ”Hallintomenot” 
milj. euroa (kolmen desimaalin tarkkuudella)
   ||   ||   || Vuosi 2011 || Vuosi 2012 || Vuosi 2013 || Vuosi 2014 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YHTEENSÄ 
 PO: ECFIN || 
  Henkilöresurssit || 0.127 || 0.064 ||   ||   ||   ||   ||   || 0.191 
  Muut hallintomenot ||   ||   ||   ||   ||   ||   ||   ||   
 ECFIN-PO YHTEENSÄ || Määrärahat || 0.127 || 0.064 ||   ||   ||   ||   ||   || 0.191 
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || 0.127 || 0.064 ||   ||   ||   ||   ||   || 0.191 
milj. euroa (kolmen desimaalin tarkkuudella)
   ||   ||   || Vuosi 2011 || Vuosi 2012 || Vuosi 2013 || Vuosi 2014 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YHTEENSÄ 
 Monivuotisen rahoituskehyksen OTSAKKEISIIN 1-5 kuuluvat määrärahat YHTEENSÄ || Sitoumukset || 0.127 || 0.064 ||   ||   ||   ||   ||   || 0.191 
 Maksut || 0.127 || 0.064 ||   ||   ||   ||   ||   || 0.191 

3.2.2.          
Arvioidut vaikutukset toimintamäärärahoihin 

–     
ý  Ehdotus/aloite ei edellytä toimintamäärärahoja. 

3.2.3.          
Arvioidut vaikutukset hallintomäärärahoihin
3.2.3.1.    
Yhteenveto 

–     
¨  Ehdotus/aloite ei edellytä hallintomäärärahoja. 
–     
ý  Ehdotus/aloite edellyttää hallintomäärärahoja seuraavasti:
milj. euroa (kolmen
desimaalin tarkkuudella)
   || Vuosi 2011 || Vuosi 2012 || Vuosi 2013 || Vuosi 2014 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YHTEENSÄ 
 Monivuotisen rahoituskehyksen OTSAKE 5 ||   ||   ||   ||   ||   ||   ||   ||   
 Henkilöresurssit || 0.127 || 0.064 || 0.000 || 0.000 ||   ||   ||   || 0.191 
 Muut hallintomenot ||   ||   ||   ||   ||   ||   ||   ||   
 Monivuotisen rahoituskehyksen OTSAKE 5, välisumma || 0.127 || 0.064 || 0.000 || 0.000 ||   ||   ||   || 0.191 
 Monivuotisen rahoituskehyksen OTSAKKEESEEN 5 sisältymättömät[11] ||   ||   ||   ||   ||   ||   ||   ||   
 Henkilöresurssit ||   ||   ||   ||   ||   ||   ||   ||   
 Muut hallintomenot ||   ||   ||   ||   ||   ||   ||   ||   
 Monivuotiseen rahoituskehyksen OTSAKKEESEEN 5 sisältymättömät, välisumma ||   ||   ||   ||   ||   ||   ||   ||   
 YHTEENSÄ || 0.127 || 0.064 || 0.000 || 0.000 ||   ||   ||   || 0.191 

3.2.3.2.    
 Henkilöresurssien
arvioitu tarve 

–     
¨  Ehdotus/aloite ei edellytä henkilöresursseja. 
–     
ý  Ehdotus/aloite edellyttää henkilöresursseja seuraavasti:
Arvio kokoaikaiseksi muutettuna (tai enintään
yhden desimaalin tarkkuudella)
 ||   || Vuosi 2011 || Vuosi 2012 || Vuosi 2013 || Vuosi 2014 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) 
  Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) || 
 || 01 01 01 01 (päätoimipaikka ja komission edustustot) || 1.0 || 0.5 || 0 || 0 ||   ||   ||   
 || XX 01 01 02 (lähetystöt) ||   ||   ||   ||   ||   ||   ||   
 || XX 01 05 01 (epäsuora tutkimustoiminta) ||   ||   ||   ||   ||   ||   ||   
 || 10 01 05 01 (suora tutkimustoiminta) ||   ||   ||   ||   ||   ||   ||   
 ||  Ulkopuolinen henkilöstö (kokoaikaiseksi muutettuna)[12] || 
 || XX 01 02 01 (kokonaismäärärahoista katettavat CA, INT ja SNE) ||   ||   ||   ||   ||   ||   ||   
 || XX 01 02 02 (lähetystöjen CA, INT, JED, LA ja SNE) ||   ||   ||   ||   ||   ||   ||   
 || XX 01 04 yy[13] || - päätoimipaikassa[14] ||   ||   ||   ||   ||   ||   ||   
 || - lähetystöissä ||   ||   ||   ||   ||   ||   ||   
 || XX 01 05 02 (epäsuora tutkimustoiminta: CA, INT, SNE) ||   ||   ||   ||   ||   ||   ||   
 || 10 01 05 02 (suora tutkimustoiminta: CA, INT, SNE) ||   ||   ||   ||   ||   ||   ||   
 || Muu budjettikohta (mikä?) ||   ||   ||   ||   ||   ||   ||   
 || YHTEENSÄ || 1.0 || 0.5 || 0 || 0 ||   ||   ||   
Henkilöresurssien tarve
katetaan toimen hallinnointiin jo osoitetulla pääosaston henkilöstöllä ja/tai
pääosastossa toteutettujen henkilöstön uudelleenjärjestelyjen tuloksena
saadulla henkilöstöllä.
Kuvaus henkilöstön
tehtävistä:
 Virkamiehet ja väliaikaiset toimihenkilöt || Ehdotuksen vuoksi on hoidettava varsinkin seuraavat tehtävät: - lainsäädäntöehdotuksen laatiminen - lainsäädäntömenettelyn seuranta Euroopan parlamentin ja neuvoston kanssa - suhteet ja viestintä EBRD:n johdon kanssa. 
 Ulkopuolinen henkilöstö ||   

3.2.4.          
Yhteensopivuus nykyisen monivuotisen
rahoituskehyksen kanssa 

–     
ý  Ehdotus/aloite on nykyisen monivuotisen rahoituskehyksen mukainen.
–     
ý Ehdotus on nykyisen rahoitussuunnitelman mukainen. 

3.2.5.          
Ulkopuolisten tahojen osallistuminen rahoitukseen 

–     
ý Ehdotuksen/aloitteen rahoittamiseen ei osallistu ulkopuolisia tahoja. 

3.3.                
Arvioidut vaikutukset tuloihin 

–      ý  Ehdotuksella/aloitteella
ei ole vaikutuksia tuloihin.
[1]               Yhteinen
tiedonanto demokratiaan ja yhteiseen vaurauteen tähtäävästä kumppanuudesta
eteläisen Välimeren alueen kanssa, KOM(2011) 200, 8.3.2011. EBRD:n
toiminta-alueen laajentamista kaakkoisiin naapuruuspolitiikan maihin tuettiin
myös komission ja Euroopan ulkosuhdehallinnon yhteisessä tiedonannossa ”Uusi
strategia muutostilassa olevia naapurimaita varten”, KOM(2011) 303, 25.5.2011.
[2]               Israel on
myös EBRD:n jäsen, mutta siitä ei oleteta tulevan EBRD:n kohdemaata.
[3]               Yhteinen
tiedonanto demokratiaan ja yhteiseen vaurauteen tähtäävästä kumppanuudesta
eteläisen Välimeren alueen kanssa (KOM(2011) 200, 8.3.2011). EBRD:n
toiminta-alueen laajentamista kaakkoisiin naapuruuspolitiikan maihin tuettiin
myös komission ja Euroopan ulkosuhdehallinnon yhteisessä tiedonannossa ”Uusi
strategia muutostilassa olevia naapurimaita varten” (KOM(2011) 303, 25.5.2011).
[4]               ABM:
toimintoperusteinen johtaminen; ABB: toimintoperusteinen budjetointi.
[5]               Sellaisina
kuin nämä on määritelty varainhoitoasetuksen 49 artiklan 6 kohdan a
ja b alakohdassa.
[6]               Kuvaukset
eri hallinnointitavoista ja viittaukset varainhoitoasetukseen ovat saatavilla
budjettipääosaston verkkosivuilla osoitteessa http://www.cc.cec/budg/man/budgmanag/budgmanag_en.html
[7]               Sellaisina
kuin nämä on määritelty varainhoitoasetuksen 185 artiklassa.
[8]               JM =
jaksotetut määrärahat; EI-JM = jaksottamattomat määrärahat.
[9]               EFTA:
Euroopan vapaakauppaliitto. 
[10]             Ehdokasmaat
ja soveltuvin osin Länsi-Balkanin mahdolliset ehdokasmaat.
[11]             Tekninen
ja/tai hallinnollinen apu sekä EU:n ohjelmien ja/tai toimien toteuttamiseen
liittyvät tukimenot (entiset BA-budjettikohdat), epäsuora ja suora
tutkimustoiminta.
[12]             CA =
sopimussuhteiset toimihenkilöt; INT = vuokrahenkilöstö (”Intérimaire”); JED =
lähetystöjen nuoremmat asiantuntijat; LA = paikalliset toimihenkilöt; SNE =
kansalliset asiantuntijat. 
[13]             Toimintamäärärahoista
katettavan ulkopuolisen henkilöstön enimmäismäärä (entiset BA-budjettikohdat).
[14]             Etenkin
rakennerahastot, Euroopan maaseudun kehittämisen maatalousrahasto
(maaseuturahasto) ja Euroopan kalatalousrahasto.